«Ash-Shabab» jangarilari Somali poytaxtidagi mehmonxonada amalga oshirilgan terakt uchun javobgarlikni o‘z zimmasiga oldi. Bu haqda Reyter xabar bergan. "Saxafi mehmonxonasi qamal qilindi. U yerda dushmanlar yashayotgandi. Amaliyot davom etadi", deyiladi jangarilarning bayonotida. Biroz oldinroq, ushbu hujum tufayli mehmonxonadagi ikki kishining halok bo‘lgani haqida xabar berilgandi. Politsiya qurbonlar soni bundan ko‘proq bo‘lishi mumkinligini aytgan.